
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 16 

13 Ιανουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες του Ιανουάριου και Φεβρουάριου 2005 


σε περιοχές του Νομού Έβρου. 1 

Διαδικασία βεβαίωσης και διαγραφής οφειλών εγ¬ 
γυημένων από το Ελληνικό Δημόσιο». 2 

Τροποποίηση της ΑΥΟ Τ. 636/5020/0019/21.12.1989. 
Αρμοδιότητες του συνοριακού Τελωνείου Μαυ- 

ροματίου. 3 

Συμπλήρωση της υπ’ αριθμ. 112843/Γ4/14.10.2005 από¬ 
φασης «Αθλητικές δραστη-ριότητες σχολείων Δευ¬ 
τεροβάθμιας και Πρωτοβάθμιας Εκπαίδευσης».... 4 

Τροποποίηση της υπ’ αριθμ. 7001/2/1192-λζ/20.9.2001 
απόφασης του Αρχηγού Ελληνικής Αστυνομίας 
«Καθορισμός τοπικής αρμοδιότητας Υπηρεσιών 
Ελληνικής Αστυνομίας» (Β' 1260). 


Α ΠΟΦΑΣΕΙ Σ 

Αριθμ.554/Β.29 (1) 

Καθορισμός αποζημίωσης των πληγέντων από τις πλημ¬ 
μύρες του Ιανουάριου και Φεβρουάριου 2005 σε πε¬ 
ριοχές του Νομού Έβρου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ.Α7ΐ8.2.1997) κατάργηση φορολογικών απαλλαγών 
και άλλες διατάξεις. 

2. Τις διατάξεις του άρθρου 90 του Κώδικα νομοθε¬ 
σίας για την «Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Το άρθρο 22 του ν. 2362/1995 (ΦΕΚ 247/τ.Α'/27.11.1995) 
«Περί Κώδικος Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 
Περιβάλλοντος, Χωροταξίας και Δημ.Έργων «Αποκατά¬ 


σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’αριθμ. 1439/Α32/2.8.2005 κοινή υπουργική 
απόφαση των Υπουργών Οικονομίας και Οικονομικών, 
ΠΕΧΩΔΕ, και Εσωτερικών, Δημόσιας Διοίκησης και Απο¬ 
κέντρωσης, με την οποία οριοθετούνται περιοχές του 
Νομού Έβρου που επλήγησαν από τις πλημμύρες του 
Ιανουάριου και Φεβρουάριου 2005. 

6. Το υπ’ αριθμ. Φ .311.3/390/5.9.2005 έγγραφο της Νο¬ 
μαρχιακής Αυτοδιοίκησης Ροδόπης -Έβρου. 

7. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
Νομού Έβρου και υπέστησαν ζημίες από τις πλημμύρες 
του Ιανουάριου και Φεβρουάριου 2005, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες του Ιανου¬ 
άριου και Φεβρουάριου 2005 σε περιοχές του Νομού 
Έβρου οι οποίες έχουν οριοθετηθεί με την υπ’ αριθμ. 
1439/Α32/2.8.2005 κοινή υπουργική απόφαση των Υπουρ¬ 
γών Οικονομίας και Οικονομικών, ΠΕΧΩΔΕ, και Εσω¬ 
τερικών, Δημόσιας Διοίκησης και Αποκέντρωσης, σε 
βιομηχανικές και βιοτεχνικές μονάδες, εμπορικά κατα¬ 
στήματα, αγροτικές εκμεταλλεύσεις, άλλες επιχειρήσεις 
και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης τα 
οποία καταγράφησαν ως ολοσχερώς κατεστραμμένα 
από τις πλημμύρες. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από τις πλημμύρες, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 

Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 72.000 ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ.2/478/0025 (2) 

Διαδικασία βεβαίωσης και διαγραφής οφειλών εγγυη¬ 
μένων από το Ελληνικό Δημόσιο. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το ν. 2322/1995 (ΦΕΚ Άτ.143/1995) άρθρου 11, παρ. 5. 

2. Το ν. 2362/1995 «Περί Δημόσιου Λογιστικού». 

3. Τις διατάξεις του ν. δ/τος 356/1974 Κώδικας Εισπρά- 
ξεως Δημοσίων Εσόδων (Κ.Ε.Δ.Ε). 

4. Το π.δ. 16/1989 «Περί κανονισμού λειτουργίας Δημό¬ 
σιων Οικονομικών Υπηρεσιών (Δ.Ο.Υ.) και των Τοπικών 
Γ ραφείων και καθήκοντα υπαλλήλων αυτών. 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β') απόφαση του Πρωθυπουργού και του Υπουργού Οι¬ 
κονομίας & Οικονομικών «Καθορισμός αρμοδιοτήτων 
των Υφυπουργών Οικονομίας & Οικονομικών». 

6. Το υπ’ αριθμ. 2/64272/002/24.11.2005 «Βεβαίωση οφει¬ 
λών εγγυημένων δανείων από το Ελληνικό Δημόσιο» 
έγγραφο του υφυπουργού Οικονομίας & Οικονομικών. 

7. Το γεγονός, ότι οι οδηγίες που δόθηκαν με την 
εγκύκλιο 32746/1036/5.3.1976 λόγω παρελεύσεως αρ¬ 
κετού χρόνου δεν ανταποκρίνονται πλήρως προς τις 
νέες πραγματικές συνθήκες που έχουν δημιουργηθεί 
και κρίνεται αναγκαίο να παρασχεθούν νέες οδηγίες, 
βάσει των οποίων θα λαμβάνει χώρα η βεβαίωση των 
οφειλών των εγγυημένων από το Ελληνικό Δημόσιο 
δανείων προς διασφάλιση των συμφερόντων αυτού, 
αποφασίζουμε: 

Α. Διαδικασία βεβαίωσης και διαγραφής οφειλών δα¬ 
νείων εγγυημένων από το Ελληνικό Δημόσιο. 

1. Ο πλήρης φάκελος με τα δικαιολογητικά, όπως πε- 
ριγράφονται παρακάτω αποστέλλεται από τα πιστωτικά 
ιδρύματα στην 25η Διεύθυνση του Υπουργείου Οικονο¬ 
μίας & Οικονομικών εις διπλούν. 

2. Η 25η Διεύθυνση μέσα σε εύλογο χρονικό διάστη¬ 
μα διενεργεί έλεγχο δικαιολογητικών και τήρησης των 
όρων της απόφασης με βάση την οποία παρασχέθηκε 
η εγγύηση του Ελληνικού Δημοσίου. Στη συνέχεια απο¬ 
στέλλει έναν πλήρη φάκελο με τον οικείο χρηματικό κα¬ 
τάλογο και τις τριπλότυπες περιληπτικές καταστάσεις 
βεβαίωσης στην αρμόδια Δ.Ο.Υ., η οποία προβαίνει εντός 


προθεσμίας ενός μηνός στην εν στενή έννοια βεβαίωση 
υπέρ του Δημοσίου του ποσού αυτού για το οποίο έχει 
εγγυηθεί το Ελληνικό Δημόσιο, στο λογαριασμό «Κεφά¬ 
λαιο Ασφαλίσεως Χρηματοδοτήσεων εκ Κεφαλαίων ή 
εγγυήσει του Ελληνικού Δημοσίου» και σε βάρος των 
υποχρέων φυσικών ή νομικών προσώπων και αποστέλλει 
άμεσα στην 25η Δνση το αντίγραφο της περιληπτικής 
κατάστασης βεβαίωσης. 

3. Η 25η Διεύθυνση ακολούθως προβαίνει στην πλη¬ 
ρωμή της βεβαιωμένης εγγυημένης οφειλής, μέσω του 
Ειδικού Λογαριασμού ΘΒ1301000230000000002340396 
«Γ.Λ.Κ. Δ25 - Κεφάλαιον Ασφαλίσεως Χρηματοδοτήσεων 
εκ Κεφαλαίων ή Εγγυήσει του Ελληνικού Δημοσίου». 

4. Σε περίπτωση που η Δημόσια Οικονομική Υπηρεσία 
κρίνει, ότι δεν της εστάλησαν επαρκή δικαιολογητικά 
για τη βεβαίωση του συνόλου του ποσού υποχρεούται 
να ζητήσει συμπληρωματικά στοιχεία από τη δανείστρια 
Τράπεζα ή τη βεβαιούσα Αρχή. 

5. Οι Δ.Ο.Υ. υποχρεούνται αμέσως μετά τη βεβαίω¬ 
ση των ως άνω οφειλών να προβαίνουν σε όλες τις 
προβλεπόμενες από τον Κώδικα Είσπραξης Δημοσίων 
Εσόδων (Κ.Ε.Δ.Ε.) και λοιπών διατάξεων ενέργειες για τη 
διασφάλιση και είσπραξη των απαιτήσεων αυτών, καθώς 
και την πλήρη υποκατάσταση των δικαιωμάτων του 
Δημοσίου στις εμπράγματες και ενοχικές ασφάλειες. 

6. Στις περιπτώσεις που έστω και εκ των υστέρων κρι- 
θεί, ότι, συντρέχουν οι προϋποθέσεις της παραγράφου 
4, του άρθρου 11, του ν. 2322/1995, δηλαδή διαπιστωθεί, 
ότι από υπαιτιότητα του δανειστή ή του πιστωτή δεν 
συνέτρεχαν ή εκ των υστέρων εξέλιπαν οι προϋποθέ¬ 
σεις χορήγησης της εγγύησης, το Δημόσιο ελευθερώ¬ 
νεται και η 25η Διεύθυνση, ανακαλεί την εγγύηση του 
Ελληνικού δημοσίου, προβαίνει στη σύνταξη ΑΦΕΚ για 
την διαγραφή της βεβαιωμένης απαίτησης και τυχόν 
εντολές πληρωμής, λόγω κατάπτωσης της εγγύησης, 
ανακαλούνται. Η πράξη της ανάκλησης κοινοποιείται 
και στον πρωτοφειλέτη. 

7. Η ίδια διαδικασία απαιτείται και σε περίπτωση με¬ 
ρικής ανάκλησης ήδη βεβαιωμένης απαίτησης. 

8. Η Δ/νση 25η δύναται να αξιοποιεί τη δυνατότητα 
που της παρέχεται από το άρθρο 9 του ν. 2322/1995 για 
τη διενέργεια ελέγχων από την Τράπεζα της Ελλάδος, 
η οποία υποχρεούται να την ενημερώνει για τις εκά- 
στοτε παραβάσεις των δανειστριών τραπεζών και των 
δανειοληπτών που αφορούν δάνεια που χορηγήθηκαν 
με την εγγύηση του Ελληνικού Δημοσίου. 

Β. ΑΠΑΙΤΟΥΜΕΝΑ ΣΤΟΙΧΕΙΑ ΤΟΥ ΦΑΚΕΛΛΟΥ ΠΟΥ 
ΥΠΟΒΑΛΛΕΤΑΙ ΣΤΗΝ 25η ΔΙΕΥΘΥΝΣΗ 

Για την διενέργεια του απαιτούμενου ελέγχου από την 
25η Διεύθυνση, σύμφωνα με τα προαναφερόμενα, όσο 
και για την διασφάλιση των δικαιωμάτων του Δημοσίου 
κατά την είσπραξη των απαιτήσεων, ο φάκελος που 
αποστέλλει το πιστωτικό ίδρυμα θα πρέπει απαραίτητα 
να περιέχει: 

- Αναλυτικές καταστάσεις οφειλών εγγυημένων από 
το Ελληνικό Δημόσιο. 

- Αντίγραφα όλων των δανειακών συμβάσεων, των 
συμβάσεων πίστωσης με Ανοικτό Αλληλόχρεο λογαρια¬ 
σμό και των παρεπομένων αυτών συμβάσεων, ώστε να 
διασφαλίζεται η γνώση του συνόλου των συμβατικών 
σχέσεων και δικαιωμάτων που στεγάζονται κάτω από 
την σύμβαση, με την οποία συνδέεται η εγγυημένη από 
το Δημόσιο απαίτηση. 

- Αντίγραφα όλων των τυχόν συμβάσεων ρύθμισης 
που υπεγράφησαν, ώστε να γίνονται γνωστοί οι όροι 
τυχόν ρυθμίσεων (που εδράζονται σε διοικητικές ρυθ¬ 
μίσεις ή νόμους ή απλά αποτελούν «συμφωνίες» των 
πιστωτών με τα πιστωτικά ιδρύματα) και είναι εφικτή η 
διαπίστωση αν στα πλαίσια των ρυθμίσεων αυτών έχουν 
παραβιασθεί οι διατάξεις των νομοθετικών - διοικητικών 
ρυθμιστικών πράξεων ή αν υφίστανται καταχρηστικοί 
όροι ή όροι που βλάπτουν έμμεσα ή άμεσα τα συμφέ¬ 
ροντα του εγγυητή Ελληνικού Δημοσίου. 

- Ανάλυση της κίνησης των λογαριασμών που τηρή¬ 
θηκαν για κάθε σύμβαση χωριστά, από την υπογραφή 
της μέχρι την ημερομηνία αποστολής των δικαιολογη- 
τικών. Από την ανάλυση αυτή, θα πρέπει οπωσδήποτε 
να προκύπτουν με σαφήνεια. 

α) Τα ποσά που χορηγήθηκαν. 

β) Οι τόκοι που χρεώθηκαν, ενήμεροι και υπερημε¬ 
ρίας. 

γ) Τα επιτόκια που εφαρμόσθηκαν εκ μέρους των 
πιστωτικών ιδρυμάτων, ανά χρονική περίοδο που αυτά 
ίσχυσαν και τα οποία χρησιμοποιήθηκαν για τον εκτο- 
κισμό της εγγυημένης οφειλής. 

δ) Τα έξοδα με τα οποία χρεώθηκαν και η αιτιολογία 
τους. 

ε) Οι καταβολές που πραγματοποιήθηκαν εκ μέρους 
των ενεχομένων έναντι της οφειλής, με αναφορά στις 
ημερομηνίες που αυτές διενεργήθηκαν και στον τρόπο 
που τις κατένειμε η τράπεζα έναντι των εξόδων, των 
τόκων, συμβατικών και υπερημερίας, και των δόσεων 
ενήμερων και ληξιπροθέσμων. 

- Αντίγραφα των αιτήσεων, αποφάσεων, περιλήψεων 
και πιστοποιητικών υποθηκοφυλακείου, αναφορικά με τα 
βάρη που ασφαλίζουν τις απαιτήσεις που προκύπτουν 
από την σύμβαση με την οποία συνδέεται η εγγυημένη 
από το δημόσιο απαίτηση του πιστωτικού ιδρύματος, ή 
πρόσθετες πράξεις, εγγυήσεις (προσωπικές και εμπράγ¬ 
ματες) που έχουν χορηγηθεί για την ίδια απάιτηση. 

- Ενημέρωση αναφορικά με τις τυχόν δίκες που διε- 
ξήχθησαν και ολοκληρώθηκαν ή εκκρεμούν, αναφορικά 
με την διασφάλιση της απαίτησης. 

Από τις διατάξεις της παρούσας απόφασης ουδεμία 
επιπλέον δαπάνη προκαλείται σε βάρος του Κρατικού 
Προϋπολογισμού. 

Η ισχύς της απόφασης αυτής αρχίζει από την ημε¬ 
ρομηνία δημοσιεύσεώς της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ.Τ.5491/538/Α0019 (3) 

Τροποποίηση της ΑΥΟ Τ. 636/5020/0019/21.12.1989. Αρμο¬ 
διότητες του συνοριακού Τελωνείου Μαυροματίου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 3 του άρθρου 2 του 
ν. 2960/2001 “Εθνικός Τελωνειακός Κώδικας” (ΦΕΚ 265/ 


Α/2001), σύμφωνα με την οποία “με απόφαση του Υπουρ¬ 
γού Οικονομικών καθορίζεται η καθ’ ύλην και κατά τόπον 
αρμοδιότητα των Τελωνειακών Αρχών”. 

2. Το π.δ. 117/1994 (ΦΕΚ 89/Α/13.6.1994) με το οποίο 
έχει συσταθεί το Τελωνείο Μαυροματίου στο νομό Θε¬ 
σπρωτίας. 

3. Την ΑΥΟ Τ. 636/5020/0019/21.12.1989 (ΦΕΚ 918/ 
Β/28.12.1989) “Αρμοδιότητες Τελωνειακών Αρχών του 
Κράτους” όπως τροποποιήθηκε και ισχύει. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β') κοινή απόφαση του Πρωθυπουργού και του Υπουρ¬ 
γού Οικονομίας & Οικονομικών “Καθορισμός αρμοδιοτή¬ 
των των Υφυπουργών Οικονομίας και Οικονομικών”. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Αρθρο 1 

1. Στις Τελωνειακός Αρχές της παραγράφου 1 του 
άρθρου 7 της ΑΥΟ Τ. 636/5020/21.12.1989 προστίθεται 
το Τελωνείο Μαυροματίου και εδάφιο (ιβ) που έχει ως 
εξής: “Ειδικά στο Τελωνείο Μαυροματίου απαγορεύεται 
η διέλευση προϊόντων τα οποία υπόκεινται σε ΕΦΚ”. 

2. Στα Τελωνεία του εδαφίου ι, της παραγράφου 1 του 
άρθρου 7 της Τ.636/5020/0019/21.12.1989 ΑΥΟ, προστίθε¬ 
ται και το Τελωνείο Μαυροματίου. 

Αρθρο 2 

Η ισχύς της απόφασης αυτής αρχίζει από την ημε¬ 
ρομηνία έναρξης λειτουργίας του Τελωνείου Μαυρο¬ 
ματίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2005 

Ο ΥΦΥΠΟΥΡΓΟΣ 

Α. ΜΠΕΖΑΣ 
-♦- 

Αριθμ.1755/Γ 4 (4) 

Συμπλήρωση της υπ’ αριθμ. 112843/Γ4/14.10.2005 απόφα¬ 
σης «Αθλητικές δραστηριότητες σχολείων Δευτερο¬ 
βάθμιας και Πρωτοβάθμιας Εκπαίδευσης». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παρ. 2 και του άρθρου 
63 του ν. 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» ΦΕΚ 167 τ.Α730.9.1985. 

2. Την Γ4/931/13.11.1986 κανονιστική απόφαση περί «Σχο¬ 
λικών Αθλητικών Εκδηλώσεων» (ΦΕΚ 99 τ.Β726.2.1987) 
που κυρώθηκε με το άρθρο 16 του ν. 1824/1988, (ΦΕΚ 
296 τ.Α730.12.1988). 

3. Τις διατάξεις του ν. 2986/2002 (ΦΕΚ 24 τ.Α7ΐ3.2.2002) 
«Οργάνωση των περιφερειακών υπηρεσιών της Πρωτο¬ 
βάθμιας και Δευτεροβάθμιας Εκπαίδευσης, αξιολόγηση 
του εκπαιδευτικού έργου και των εκπαιδευτικών, επιμόρ¬ 
φωση των εκπαιδευτικών και άλλες διατάξεις». 

4. Την υπ’ αριθμ. 37876/Στ5/26.4.2004 απόφαση «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων» (ΦΕΚ 608/τ.Β7 
26.4.2004). 

5. Την υπ’ αριθμ. 112843/Γ4/14.10.2005 απόφαση του 
Υπ.Ε.Π.Θ. (Φ.Ε.Κ. 1497/τ.Β7ΐ.11.2005) «Αθλητικές δραστη¬ 
ριότητες σχολείων Δευτεροβάθμιας και Πρωτοβάθμιας 
Εκπαίδευσης». 

6. Την υπ’ αριθμ. 2/62978/0022/19.12.2005 κοινή υπουργι¬ 
κή απόφαση «Δαπάνες Σχολικών Αγώνων» (Φ.Ε.Κ. 1870/τ. 
Β730.12.2005). 

7. Τις προτάσεις της Κεντρικής Οργανωτικής Επιτρο¬ 
πής Σχολικών Αγώνων (πράξη 2/22.11.2005), αποφασί¬ 
ζουμε: 

Συμπληρώνουμε και τροποποιούμε την αριθ. 112843/ 
Γ4/14.10.2005 υπουργική απόφαση (Φ.Ε.Κ. 1497/τ.Β7 
1.11.2005), ως ακολούθως: 

1. Διορθώνουμε τον αριθμό των μελών της Κ.Ο.Ε.Σ.Α. 
στην § 2.1.1 ως ακολούθως: 

2.1.1 Για την οργάνωση .... (Κ.Ο.Ε.Σ.Α.) η οποία αποτε- 
λείται από δεκαέξι (16) μέλη ως ακολούθως:.... 

2. Τροποποιούμε το εδάφιο στ' της § 4.1 ως ακολού¬ 
θως: 

στ' Ειδικά για τα αθλήματα της Αρσης Βαρών, της 
Πάλης, της Ενόργανης Γ υμναστικής και της Κωπηλασίας, 
απαραιτήτως οι μαθητές και μαθήτριες που θα λάβουν 
μέρος, πρέπει να έχουν δελτίο από αθλητικό σωματείο 
που καλλιεργεί το αντίστοιχο άθλημα και να είναι εν 
ενεργεία αθλητές. 

3. Συμπληρώνουμε την § 4.2.1 ως ακολούθως: 

Στα Λύκεια που φοιτούν μαθητές και μαθήτριες λι- 
γότεροι από τους εκατόν είκοσι (120), στην Α' Φάση 
των αγώνων, κάθε μαθητής ή μαθήτρια έχει δικαίωμα 
συμμετοχής σε δύο αθλήματα. 

4. Προσθέτουμε εδάφιο θ' στην § 4.3.1 ως ακολού¬ 
θως: 

θ' Κωπηλασία (Μαθητών και Μαθητριών). 

5. Προσθέτουμε εδάφια β στ' και γ θ' στην § 4.3.2 ως 
ακολούθως: 

β στ' Κωπηλασία (απευθείας Β' Φάση χωρίς τέλεση 
Α' Φάσης) 

γ θ' Κωπηλασία 

6. Τροποποιούμε στην § 4.5 την σύνθεση των ομάδων 
χειροσφαίρισης ως ακολούθως: 

Χειροσφαίριση Δέκα τέσσερις (14) 

7. Τροποποιούμε το εδάφιο β' της § 4.9.1.2 ως ακο¬ 
λούθως: 

β' Αθλητές/αθλήτριες - μαθητές/μαθήτριες Λυκείου 
που δεν μπορούσαν λόγω τραυματισμού να λάβουν 
μέρος στους αγώνες Α' φάσης, εφόσον κατά το προ¬ 
ηγούμενο έτος κατέκτησαν, στο ίδιο αγώνισμα, πρώτη 
(1η) έως έκτη (6η) θέση στους Πανελλήνιους Σχολικούς 
Αγώνες μαθητών Λυκείου ή στο Πανελλήνιο Πρωτά¬ 
θλημα Στίβου Εφήβων - Νεανίδων ή Παίδων - Κορασί¬ 
δων. Για την συμμετοχή τους απαιτείται όσον αφορά 
τον τραυματισμό βεβαίωση από κρατικό νοσηλευτικό 
ίδρυμα, όσον αφορά δε την νίκη επίδειξη των επισήμων 
αποτελεσμάτων αγώνων του Υπ.Ε.Π.Θ. ή του Σ.Ε.Γ.Α.Σ. 

Δίνεται η ευχέρεια συμμετοχής και τρίτου αθλητή 
ή αθλήτριας λόγω καλής επίδοσης μετά από έγκαιρη 
αίτηση της Ο.Ε.Σ.Α. και έγκριση της Κ.Ο.Ε.Σ.Α. 

8. Τροποποιούμε την δεύτερη παράγραφο της § 4.9.5.1 
ως ακολούθως: 

Οι αγώνες θα διεξαχθούν ανάλογα με τις συμμετοχές 
σε μία ή δύο ημέρες. 

9. Τροποποιούμε την δεύτερη πρόταση της τέταρτης 
παραγράφου της § 4.9.Θ.3 ως ακολούθως: 


Σε περίπτωση που σε κάποια Διεύθυνση δηλώσει συμ¬ 
μετοχή μόνο μία ομάδα, αυτή προκρίνεται χωρίς αγώνα 
στην Γ' Φάση. 

10. Τροποποιούμε την πρώτη παράγραφο της § 4.9.7.1 
ως ακολούθως: 

Οι αγώνες αυτοί θα διοργανωθούν από τις Ο.Ε.Σ.Α. που 
θα ορισθούν από την Κ.Ο.Ε.Σ.Α. σε συνεργασία με τις 
επί μέρους Τοπικές Επιτροπές της Ελληνικής Ομοσπον¬ 
δίας Αρσης Βαρών (Ε.Ο.Α.Β.). Οι αγώνες θα διεξαχθούν 
σε δύο (2) ομίλους. Ο Βόρειος Όμιλος στον οποίο θα 
μετέχουν οι Διευθύνσεις των γεωγραφικών διαμερισμά¬ 
των Μακεδονίας, και Θράκης και ο Νότιος Όμιλος στον 
οποίο θα μετέχουν οι Διευθύνσεις των γεωγραφικών 
διαμερισμάτων Στερεός Ελλάδας, Θεσσαλίας, Ηπείρου, 
Πελοποννήσου και Νησιών. 

11. Τροποποιούμε την τελευταία παράγραφο της § 

4.9.8.1 ως ακολούθως: 

Οι κατηγορίες βάρους ανάλογα με τις ηλικίες μετε- 
χόντων (Βλέπε § 4.1 γ') είναι: 

Μεγάλη ηλικία (18 ή 17 ετών): 

46 - 50 Κρι-, -55 Κρι-, -60 Κρι-, -66 Κρι-, -74 Κρι-, -84 Κρτ, 
-96 Κρι-, -120 Κρι\ 

Μικρή ηλικία (16 ή 15 ετών): 

-42 Κρι-, -46 Κρι-, -54 Κρι-, -58 Κρι-, -63 Κρι-, -69 Κρι-, -76 
Κρι-, -85 Κρι- και -100 Κρι\ 

12. Προσθέτουμε νέα παράγραφο στο τέλος της § 

4.9.8.1 ως ακολούθως: 

Στις κατηγορίες που θα συμμετέχουν περισσότεροι 
από πέντε (5) αθλητές, οι αγώνες θα διεξαχθούν με το 
σύστημα του άμεσου αποκλεισμού σε ένα γκρουπ. Στις 
κατηγορίες που θα συμμετέχουν πέντε (5) ή λιγότεροι 
αθλητές, οι αγώνες θα διεξαχθούν με το σύστημα δι¬ 
πλού αποκλεισμού σε ένα γκρουπ. 

13. Τροποποιούμε την § 4.9.8.2 ως ακολούθως: 

4.9.8.2 Γ' Φάση Αγώνων 

Οι αγώνες αυτοί θα διοργανωθούν από την Ο.Ε.Σ.Α. 
που θα ορισθεί από την Κ.Ο.Ε.Σ.Α. σε συνεργασία με την 
Ελληνική Ομοσπονδία Φιλάθλων Πάλης. 

Δικαίωμα συμμετοχής έχουν οι τέσσερις (4) πρώτοι 
αθλητές σε κάθε κατηγορία σωματικού βάρους από 
κάθε όμιλο της Β' Φάσης τόσο στην Ελεύθερη Πάλη όσο 
και στην Ελληνορωμαϊκή, μόνο της μεγαλύτερης κατη¬ 
γορίας ηλικίας (§ 4.1 γ'). Οι αθλητές αυτοί θα ενταχθούν 
στην κατηγορία σωματικού βάρους που θα βρίσκονται 
την στιγμή της ζύγισης. 

Η ζύγιση όλων των μαθητών θα γίνει στον τόπο τέ¬ 
λεσης των αγώνων παρουσία διαιτητή και του συνοδού 
καθηγητή. 

Ανοχή Βάρους: Όχι 

Οι κατηγορίες βάρους είναι: 46 - 50 Κρι-, -55 Κρι-, -60 
Κρι-, -66 Κρι-, -74 Κρι-, -84 Κρι-, -96 Κρι-, -120 Κρι-, 

Στις κατηγορίες που θα συμμετέχουν περισσότεροι 
από πέντε (5) αθλητές, οι αγώνες θα διεξαχθούν με το 
σύστημα του άμεσου αποκλεισμού σε ένα γκρουπ. Στις 
κατηγορίες που θα συμμετέχουν πέντε (5) ή λιγότεροι 
αθλητές, οι αγώνες θα διεξαχθούν με το σύστημα δι¬ 
πλού αποκλεισμού σε ένα γκρουπ. 

Σε κάθε κατηγορία, διεξάγεται επιπλέον και αγώνας 
κατάταξης για την 3η και 4η θέση. 

Η διάρκεια όλων των αγώνων είναι τρία δίλεπτα (3 X 
2') με διακοπή 30". 

14. Προσθέτουμε νέες παραγράφους § 4.9.9 , 4.9.9.1, 
4.Θ.9.2 και 4.9.9.3 ως ακολούθως: 

4.9.9 Κωπηλασία 

4.9.9.1 Αγώνες Β' Φάσης 

Οι αγώνες αυτοί θα διοργανωθούν από τις Ο.Ε.Σ.Α. 
που θα ορισθούν από την Κ.Ο.Ε.Σ.Α. σε συνεργασία με 
την Ελληνική Κωπηλατική Ομοσπονδία Φιλάθλων Ναυτι¬ 
κών Σωματείων (Ε.Κ.Ο.Φ.Ν.Σ.), κατευθείαν σε Β' Φάση σε 
ημερομηνίες που θα ορίσει η Κ.Ο.Ε.Σ.Α. Τα αγωνίσματα 
που θα διεξαχθούν αναφέρονται στον πίνακα 13. 

Στους αγώνες αυτούς λαμβάνουν μέρος από κάθε 
Λύκειο όσοι μαθητές έχουν Δελτίο Αθλητικής Ιδιότητας 
από την Ε.Κ.Ο.Φ.Ν.Σ. χωρίς αριθμητικό περιορισμό. Τα 
ζευγάρια στο διπλό σκκρ και στην δίκωπο, είναι δυνατόν 
να ορισθούν από διάφορα σχολεία, που ανήκουν στην 
ίδια Διεύθυνση Δευτεροβάθμιας Εκπαίδευσης. Κάθε μα¬ 
θητής ή μαθήτρια έχει δικαίωμα να λάβει μέρος μόνο 
σε ένα αγώνισμα. 

Αντίγραφο των καταστάσεων συμμετοχής από κάθε 
σχολείο θα πρέπει να έχουν παραδοθεί στο Γραφείο 
Φυσικής Αγωγής τουλάχιστον ένα μήνα πριν από την 
ημερομηνία διεξαγωγής των αγώνων Β' Φάσης (Υπό¬ 
δειγμα 2) στο οποίο η στήλη με απουσίες θα παραμείνει 
κενή. Το πρωτότυπο της κατάστασης συμμετοχής, στο 
οποίο θα έχει συμπληρωθεί και η στήλη των απουσι¬ 
ών, θα υποβληθεί στο Γ ραφείο Φυσικής πριν από τους 
αγώνες. 

Στο Γ ραφείο Φυσικής Αγωγής θα υποβληθούν, μαζί με 
τα αντίγραφα των καταστάσεων συμμετοχής, δηλώσεις, 
από τους μαθητές και τις μαθήτριες που θα αγωνιστούν 
στο διπλό σκιφ ή την δίκωπο, όπου θα αναφέρεται ποιο 
είναι το ζευγάρι τους. 

Από το Γραφείο Φυσικής Αγωγής, μετά την συγκέ¬ 
ντρωση των αντιγράφων των καταστάσεων συμμετοχής 
των σχολείων, θα γίνει συγκεντρωτική κατάσταση για 
κάθε αγώνισμα ξεχωριστά. Για το μονό σκιφ θα χρησι¬ 
μοποιηθεί το υπόδειγμα 4 και για το διπλό σκιφ ή την 
δίκωπο το υπόδειγμα 8. 

Οι αγώνες θα διεξαχθούν σε τρεις (3) ομίλους. Οι 
Διευθύνσεις Δευτεροβάθμιας Εκπαίδευσης που θα συμ- 
μετάσχουν στον κάθε όμιλο αναγράφονται στον πίνακα 

14. Αν υπάρχουν συμμετοχές μαθητών από Διευθύνσεις 
Δευτεροβάθμιας Εκπαίδευσης εκτός του πίνακα 14 οι 
μαθητές αυτοί μετέχουν με την Διεύθυνση Δευτεροβάθ¬ 
μιας Εκπαίδευσης που ανήκουν στον πλησιέστερο όμιλο 
Β' Φάσης. Ο όμιλος θα οριστεί από την Κ.Ο.Ε.Σ.Α. 

Η διεξαγωγή των αγώνων και η πρόκριση θα γίνουν 
σύμφωνα με τους κανονισμούς της Ε.Κ.Ο.Φ.Ν.Σ. ανάλογα 
με τις συμμετοχές. 

4.9.9.2 Αγώνες Γ' Φάσης 

Οι αγώνες αυτοί θα διοργανωθούν από την Ο.Ε.Σ.Α. 
που θα ορίσει η Κ.Ο.Ε.Σ.Α. και σε συνεργασία με την 
Ελληνική Κωπηλατική Ομοσπονδία Φιλάθλων Ναυτι¬ 
κών Σωματείων, σε ημερομηνία που θα ορίσει επίσης 
η Κ.Ο.Ε.Σ.Α. 

Στους αγώνες αυτούς μετέχουν οι τέσσερις (4) πρώτοι 
νικητές από κάθε όμιλο Β' Φάσης στο κάθε αγώνισμα. 

Το κάθε αγώνισμα θα διεξαχθεί σε δύο (2) σειρές, δύο 
(2) επαναληπτικές και τον τελικό. Οι σειρές θα γίνουν 
μετά από κλήρωση. Από κάθε σειρά προκρίνεται ο πρώ¬ 
τος (σύνολο 2). Οι 2ος, 4ος, 6ος από την πρώτη σειρά 
και οι 3ος, 5ος από την δεύτερη σειρά θα αγωνιστούν 
στην πρώτη επαναληπτική σειρά. Οι 2ος, 4ος, 6ος από 
την δεύτερη σειρά και οι 3ος, 5ος από την πρώτη σειρά 
θα αγωνιστούν στην δεύτερη επαναληπτική σειρά. Από 


τις επαναληπτικές σειρές προκρίνονται οι δύο πρώτοι 
(σύνολο 4). Οι δύο που προκρίθηκαν από την αρχή και 
οι τέσσερις που προκρίθηκαν από τις επαναληπτικές 
σειρές, αποτελούν τους έξι που θα λάβουν μέρος στον 
τελικό. 

4.9.9.3 Αρχοντες Αγώνων 

Στους αγώνες όλων των φάσεων τους κριτές κ.λ.π. των 
αγώνων θα ορίσει η διοργανώτρια Ο.Ε.Σ.Α. σε συνεργα¬ 
σία με την Ελληνική Κωπηλατική Ομοσπονδία Φιλάθλων 
Ναυτικών Σωματείων, κατά προτίμηση Καθηγητές Φυσι¬ 
κής Αγωγής ή Εκπαιδευτικούς γενικά. Κάθε Αγωνόδικη 
Επιτροπή απαρτίζεται από: 

Αλυτάρχη (1) 

Πρόεδρο Αγωνόδικου (1) 

Αφέτη (1) 

Ευθυγραμμιστή (1) 

Διαιτητές στο νερό (3) 

Οδηγούς σκαφών συνοδείας (3) 

Κριτές τέρματος (3) 

Επιτροπή ελέγχου (3) 

Ναυαγοσώστη (1) 

Οδηγό ναυαγοσωστικού σκάφους (1) 

15. Τροποποιούμε στην § 4.11.1 την σύνθεση των ομά¬ 
δων χειροσφαίρισης ως ακολούθως: 

Άθλημα Πλήρης σύνθεση Ελάχιστη σύνθεση 

Χειροσφαίριση 14 αθλητές 10 αθλητές 

16. Τροποποιούμε την § 5.1 ως ακολούθως: 

5.1 ΔΙΚΑΙΩΜΑ ΣΥΜΜΕΤΟΧΗΣ 

α' Στους αγώνες μετέχουν μαθητές και μαθήτριες 
που φοιτούν σε Δημόσιο ή Ιδιωτικό Γυμνάσιο. Οι μαθη¬ 
τές και οι μαθήτριες πρέπει να φοιτούν κανονικά και 
κατά την ημέρα της συμμετοχής τους δεν θα πρέπει 
να έχουν υπερβεί: 

α α' Οι μαθητές Ημερήσιου Γυμνασίου τις εκατόν δέκα 
τέσσερις (114) απουσίες (αδικαιολόγητες και δικαιολο¬ 
γημένες). 

α β' Οι μαθητές Εσπερινού Γυμνασίου τις εκατόν 
τριάντα (130) απουσίες (αδικαιολόγητες και δικαιολο¬ 
γημένες). 

α γ' Οι μαθητές που φοιτούν σε Τμήματα Αθλητι¬ 
κής Διευκόλυνσης (Τ.Α.Δ.) Γυμνασίου, τις εκατόν δέκα 
τέσσερις (114) απουσίες (αδικαιολόγητες και δικαιολο¬ 
γημένες). 

β' Στους αγώνες αυτούς μετέχουν μαθητές και μαθή¬ 
τριες Γυμνασίου που έχουν γεννηθεί κατά το δέκατο 
πέμπτο έτος πριν από το έτος τέλεσης των αγώνων ή 
τα τρία επόμενα. [ Παράδειγμα: Το έτος 2006 μετέχουν 
μαθητές που γεννήθηκαν το 2006 - 15 = 1991 και 1992, 
1993 και 1994.] Το εδάφιο αυτό δεν ισχύει για το άθλημα 
της Πάλης. 

γ' Στους αγώνες Πάλης (Ελεύθερης Ερασιτεχνικής και 
Ελληνορωμαϊκής), όπου οι αγώνες διεξάγονται σε δύο 
(2) κατηγορίες ηλικίας, μετέχουν: 

γ α' Στην μεγάλη κατηγορία μόνο μαθητές Γ υμνασίου 
που έχουν γεννηθεί κατά το δέκατο πέμπτο έτος πριν 
από το έτος τέλεσης των αγώνων. (Παράδειγμα: Το 
έτος 2006 μετέχουν μαθητές που γεννήθηκαν το 2006 
-15 = 1991). 

γ β' Στην μικρή κατηγορία μόνο μαθητές Γ υμνασίου 
που έχουν γεννηθεί κατά το δέκατο τέταρτο έτος πριν 
από το έτος τέλεσης των αγώνων ή το αμέσως επόμε¬ 
νο. (Παράδειγμα: Το έτος 2006 μετέχουν μαθητές που 
γεννήθηκαν το 2006 - 14 = 1992 και 1993). 

δ' Ειδικά για τα αθλήματα της Ενόργανης Γυμναστι¬ 
κής, Πάλης και της Κωπηλασίας, απαραιτήτως οι μα¬ 
θητές και μαθήτριες που θα λάβουν μέρος, πρέπει να 
έχουν δελτίο από αθλητικό σωματείο που καλλιεργεί το 
άθλημα αυτό και να είναι εν ενεργεία αθλητές. 

ε'Έτος τέλεσης των αγώνων λογίζεται το έτος που 
λήγει το σχολικό έτος. (π.χ. το σχολικό έτος 2005 - 2006 
λογίζεται σαν 2006). 

17. Συμπληρώνουμε την § 5.2.1 ως ακολούθως: 

Στα Γυμνάσια που φοιτούν μαθητές και μαθήτριες 
λιγότεροι από τους εκατόν είκοσι (120), στην Α' Φάση 
των αγώνων, κάθε μαθητής ή μαθήτρια έχει δικαίωμα 
συμμετοχής σε δύο αθλήματα. 

18. Προσθέτουμε εδάφια δ', ε' και στ' στην § 5.3.1 ως 
ακολούθως: 

δ' Ενόργανη Γ υμναστική (Μαθητών και Μαθητριών). 

ε' Πάλη (Μαθητών μόνο) (απευθείας Β' Φάση χωρίς 
τέλεση Α' Φάσης). 

στ' Κωπηλασία (Μαθητών και Μαθητριών) (απευθείας 
Β' Φάση χωρίς τέλεση Α' Φάσης). 

19. Τροποποιούμε στην § 5.5 την σύνθεση των ομάδων 
χειροσφαίρισης ως ακολούθως: 

Χειροσφαίριση Δέκα τέσσερις (14). 

20. Προσθέτουμε νέες παραγράφους § 5.8.4, 5.8.5,5.8.6, 
5.8.6.1, 5.8.Θ.2 και δ.8.6.3 ως ακολούθως: 

5.8.4 Κολύμβηση 

Διεξάγονται αγώνες μόνο Α' Φάσης 

Το κάθε σχολείο Δευτεροβάθμιας Εκπαίδευσης μετέ¬ 
χει με δύο ( 2 ) μαθητές - μαθήτριες σε κάθε αγώνισμα 
εφόσον πετύχουν τα όρια συμμετοχής για αγώνες νο¬ 
μού. (Πίνακας 17). 

Στην περίπτωση που για το ίδιο αγώνισμα υπάρχουν 
από ένα σχολείο περισσότερες συμμετοχές από τις 
προβλεπόμενες, η Ο.Ε.Σ.Α. έχει το δικαίωμα να εγκρίνει 
μέχρι δύο ( 2 ) επιπλέον συμμετοχές μετά από έγγραφη 
αίτηση του σχολείου στην οποία θα αναφέρονται οι 
επιδόσεις όλων των αθλητών που θα συμμετάσχουν 
στο αγώνισμα αυτό. 

Οι αγώνες διεξάγονται σε μία ημέρα μαζί με τους 
αγώνες Λυκείου. Αγωνόδικη Επιτροπή είναι η ίδια που 
θα διεξαγάγει τους αγώνες Λυκείου. (Βλέπε παράγραφο 
4.9.3.4). 

5.8.5 Πάλη (Ελεύθερη Ερασιτεχνική και Ελληνορω¬ 
μαϊκή). 

Οι αγώνες αυτοί θα διοργανωθούν μόνο σε Β' Φάση 
από τις Ο.Ε.Σ.Α. που θα ορισθούν από την Κ.Ο.Ε.Σ.Α. 
για την διοργάνωση των αντίστοιχων αγώνων μαθητών 
Λυκείου, την αμέσως επόμενη ημέρα από την λήξη των 
αγώνων Λυκείου, σε συνεργασία με τις επί μέρους Το¬ 
πικές Επιτροπές της Ελληνικής Ομοσπονδίας Φιλάθλων 
Πάλης (Ε.Ο.Φ.Π.). Οι αγώνες θα διεξαχθούν σε δύο (2) 
ομίλους. Οι Διευθύνσεις που θα συμμετάσχουν στον 
κάθε όμιλο αναγράφονται στον πίνακα 12 . 

Στους αγώνες αυτούς μπορούν να λάβουν μέρος μα¬ 
θητές που έχουν δικαίωμα συμμετοχής σύμφωνα με την 
παράγραφο 5.1 της απόφασης αυτής, στις κατηγορίες 
σωματικού βάρους που αναφέρονται παρακάτω. Οι κα¬ 
ταστάσεις συμμετοχής, σύμφωνα με την παράγραφο 8.2 
(υπόδειγμα 2 ) συντάσσονται χωριστά για κάθε σχολείο 
και αποστέλλονται στην διοργανώτρια Ο.Ε.Σ.Α. όλων 
των σχολείων μαζί, μέσω του Γ ραφείου Φυσικής Αγωγής 
της κάθε Διεύθυνσης. 


Η ζύγιση όλων των μαθητών θα γίνει στον τόπο τέ¬ 
λεσης των αγώνων παρουσία διαιτητή και του συνοδού 
καθηγητή. 

Ανοχή Βάρους: Όχι 

Οι κατηγορίες βάρους είναι: 29 - 32 Κρη -35 Κρη -38 
ΚςΓ, -42 -47 Κ 0 Ι-, -53 Κςη -59 Κ 91 -, -66 Κ 91 -, -73 Κ 91 -, 

-85 Κ 9 Γ. Οι κατηγορίες αυτές ισχύουν και για τις δύο 
ηλικίες μετεχόντων. (Βλέπε § 5.1 γ'). 

Η διάρκεια όλων των αγώνων είναι τρεις περίοδοι του 
ενός και μισού λεπτού (3 X 1,5') με διακοπή 30". 

Στις κατηγορίες που θα συμμετέχουν περισσότεροι 
από πέντε (5) αθλητές, οι αγώνες θα διεξαχθούν με το 
σύστημα του άμεσου αποκλεισμού σε ένα γκρουπ. Στις 
κατηγορίες που θα συμμετέχουν πέντε (5) ή λιγότεροι 
αθλητές, οι αγώνες θα διεξαχθούν με το σύστημα δι¬ 
πλού αποκλεισμού σε ένα γκρουπ. 

Κατά τα λοιπά ισχύει ότι και στους αγώνες Λυκείων, 
(παράγραφοι 4.9.8.3 και 4.9.8.4). 

5.8.6 Κωπηλασία 

5.8.6.1 Αγώνες Β' Φάσης. 

Οι αγώνες αυτοί θα διοργανωθούν μαζί με τους αγώ¬ 
νες Λυκείου, κατευθείαν σε Β' Φάση. Τα αγωνίσματα που 
θα διεξαχθούν αναφέρονται στον πίνακα 19. 

Στους αγώνες αυτούς λαμβάνουν μέρος από κάθε 
Διεύθυνση Δευτεροβάθμιας Εκπαίδευσης όσοι μαθητές 
έχουν Δελτίο Αθλητικής Ιδιότητας από την Ε.Κ.Ο.Φ.Ν.Σ. 
χωρίς αριθμητικό περιορισμό. Τα ζευγάρια στο διπλό 
σκιφ και στην δίκωπο, είναι δυνατόν να ορισθούν από 
διάφορα σχολεία, που ανήκουν στην ίδια Διεύθυνση 
Δευτεροβάθμιας Εκπαίδευσης. Κάθε μαθητής ή μαθή¬ 
τρια έχει δικαίωμα να λάβει μέρος μόνο σε ένα αγώ¬ 
νισμα. 

Αντίγραφο των καταστάσεων συμμετοχής από κάθε 
σχολείο θα πρέπει να έχουν παραδοθεί στο Γ ραφείο 
Φυσικής Αγωγής τουλάχιστον ένα μήνα πριν από την 
ημερομηνία διεξαγωγής των αγώνων Β' Φάσης (Υπό¬ 
δειγμα 2 ) στο οποίο η στήλη με απουσίες θα παραμείνει 
κενή. Το πρωτότυπο της κατάστασης συμμετοχής, στο 
οποίο θα έχει συμπληρωθεί και η στήλη των απουσι¬ 
ών, θα υποβληθεί στο Γ ραφείο Φυσικής πριν από τους 
αγώνες. 

Στο Γ ραφείο Φυσικής Αγωγής θα υποβληθούν, μαζί με 
τα αντίγραφα των καταστάσεων συμμετοχής, δηλώσεις, 
από τους μαθητές και τις μαθήτριες που θα αγωνιστούν 
στο διπλό σκιφ ή την δίκωπο, όπου θα αναφέρεται ποιο 
είναι το ζευγάρι τους. 

Από το Γραφείο Φυσικής Αγωγής, μετά την συγκέ¬ 
ντρωση των αντιγράφων των καταστάσεων συμμετοχής 
των σχολείων, θα γίνει συγκεντρωτική κατάσταση για 
κάθε αγώνισμα ξεχωριστά. Για το μονό σκιφ θα χρησι¬ 
μοποιηθεί το υπόδειγμα 4 και για το διπλό σκιφ ή την 
δίκωπο το υπόδειγμα 8 . 

Οι αγώνες θα διεξαχθούν σε τρεις (3) ομίλους. Οι 
Διευθύνσεις που θα συμμετάσχουν στον κάθε όμιλο 
αναγράφονται στον πίνακα 14. Αν υπάρχουν συμμετοχές 
μαθητών από Διευθύνσεις Δευτεροβάθμιας Εκπαίδευ¬ 
σης εκτός του πίνακα 14 οι μαθητές αυτοί μετέχουν 
με την Διεύθυνση Δευτεροβάθμιας Εκπαίδευσης που 
ανήκουν στον πλησιέστερο όμιλο Β' Φάσης. Ο όμιλος 
θα οριστεί από την Κ.Ο.Ε.Σ.Α. 

Η διεξαγωγή των αγώνων και η πρόκριση θα γίνουν 
σύμφωνα με τους κανονισμούς της Ε.Κ.Ο.Φ.Ν.Σ. ανάλογα 
με τις συμμετοχές. 

5.8.6.2 Αγώνες Γ' Φάσης 

Οι αγώνες αυτοί θα διεξαχθούν μαζί με τους αγώ¬ 
νες των μαθητών Λυκείου. Συμμετέχουν οι τέσσερις 
(4) πρώτοι νικητές από κάθε όμιλο Β' Φάσης στο κάθε 
αγώνισμα. Κατά τα λοιπά ισχύει ό,τι και για τους αγώνες 
Λυκείου. (Βλέπε § 4.Θ.9.2). 

δ.8.6.3 Άρχοντες Αγώνων 

Οι αγώνες θα διεξαχθούν μαζί με τους αγώνες Λυ¬ 
κείων και θα χρησιμοποιηθούν οι ίδιοι Κριτές. (Βλέπε 
§ 49.9.3). 

21. Τροποποιούμε την τρίτη παράγραφο της § 6.2.3 
ως ακολούθως: 

Από τα παραπάνω αθλήματα δικαίωμα συμμετοχής 
κάθε μαθητής ή μαθήτρια έχει στον δρόμο επί ανωμά¬ 
λου εδάφους, σε ένα αγώνισμα ατομικού αθλήματος 
και σε ένα ομαδικό άθλημα. Στα Σχολεία που φοιτούν 
μαθητές και μαθήτριες λιγότεροι από τους εκατόν εί¬ 
κοσι (120), κάθε μαθητής ή μαθήτρια έχει δικαίωμα συμ¬ 
μετοχής σε δύο ομαδικά αθλήματα. 

22. Τροποποιούμε το εδάφιο α' της § 8.1 ως ακολού¬ 
θως: 

α' Βεβαίωση ιατρού ότι ο μαθητής - αθλητής δεν 
παρουσιάζει κάποιο πρόβλημα υγείας που να μην του 
επιτρέπει να λάβει μέρος σε αγώνες. Η ιατρική βεβαίωση 
μπορεί να είναι από Σχολίατρο, Ιατρό του Ε.Σ.Υ., Ιατρό 
Ασφαλιστικού Φορέα, Αγροτικό Ιατρό ή και ιδιώτη Ιατρό. 
Η ιατρική βεβαίωση πρέπει να έχει ημερομηνία που να 
μην υπερβαίνει το εξάμηνο από την ημέρα του αγώνα. 

23. Τροποποιούμε την § 9.3 ως ακολούθως: 

9.3 Στους αγώνες ατομικών αθλημάτων Β' και Γ' Φά¬ 
σης τους συνοδούς ορίζει η Ο.Ε.Σ.Α. από τους καθηγητές 
Φυσικής Αγωγής που υπηρετούν στην Διεύθυνση. 

Οι καθηγητές αυτοί θα πρέπει να έχουν ειδικότητα το 
συγκεκριμένο άθλημα ή να είναι εν ενεργεία προπονη¬ 
τές στο συγκεκριμένο άθλημα ή να έχουν τις απαραί¬ 
τητες τεχνικές γνώσεις για το συγκεκριμένο άθλημα. Η 
αναλογία συνοδών είναι ένας συνοδός για κάθε δέκα 
(10) αθλητές, εκτός από την κωπηλασία που είναι ένας 
συνοδός για κάθε οκτώ (8) αθλητές. Στην αποστολή της 
κάθε Διεύθυνσης περιλαμβάνεται και ένας (1) Αρχηγός 
της αποστολής. Στην περίπτωση που υπάρχει μόνο ένας 
συνοδός θα πρέπει αρχηγός και συνοδός να είναι διαφο¬ 
ρετικού φύλου, εκτός αν η αποστολή απαρτίζεται μόνο 
από αγόρια ή μόνο από κορίτσια που στην περίπτωση 
αυτή θα είναι άνδρας συνοδός για αγόρια ή γυναίκα 
συνοδός για κορίτσια. 

Οι Ο.Ε.Σ.Α. των Κυκλάδων και των Δωδεκανήσων δικαι¬ 
ούνται να ορίσουν περισσότερους από τους προβλεπό- 
μενους συνοδούς εφόσον οι αθλητές προέρχονται από 
διαφορετικά νησιά, ανάλογα με την εκτίμησή τους και 
μετά από έγκριση της Κ.Ο.Ε.Σ.Α. 

24. Προσθέτουμε νέα παράγραφο 9.5 ως ακολού¬ 
θως: 

9.5 Όλα τα μέλη των Αγωνόδικων Επιτροπών (διαιτη¬ 
τές, κριτές και γραμματεία), εφόσον έχουν την Δημοσιο¬ 
ϋπαλληλική ιδιότητα είναι σε διατεταγμένη υπηρεσία. 

25. Τροποποιούμε το εδάφιο στ' της § 11.2.1 ως ακο¬ 
λούθως: 

στ' Αν η μετεγγραφή έγινε στην Β' ή Γ' τάξη Λυκείου 
για να φοιτήσει σε Ειδικό Τμήμα Αθλητικής Διευκόλυν¬ 
σης ( Ε.Τ.Α.Δ.) εφόσον πληρούνται οι προϋποθέσεις της 
Γ4/1206/16.6.1995 υπουργικής απόφασης, «περί Ειδικών 


Τμημάτων Αθλητικής Διευκόλυνσης Λυκείου», (Φ.Ε.Κ. 581/ 
τ.Β'/4.7.1995), όπως τροποποιήθηκε και συμπληρώθηκε 
με την υπ’ αριθμ. Γ4/1825/27.9.1995 υπουργική απόφαση 
(Φ.Ε.Κ. 826/τ.Β'/29.9.1995) και εφόσον η μετεγγραφή έγινε 
μέχρι την 30η Σεπτεμβρίου. 

26. Προσθέτουμε νέο εδάφιο η' στην § 11.2.1 ως ακο¬ 
λούθως: 

η' Αν φοιτούσε σε Τμήμα Αθλητικής Διευκόλυνσης 
Γυμνασίου (Τ.Α.Δ.) το δε Απολυτήριο μετά την αποφοί¬ 
τησή του διαβιβάστηκε υπηρεσιακά σε Ενιαίο Λύκειο 
αντίστοιχο με το Γυμνάσιο του Τ.Α.Δ. και στην συνέ¬ 
χεια ο μαθητής πήρε μετεγγραφή για το Ενιαίο Λύκειο 
στο οποίο ανήκει χωροταξικά. Στην περίπτωση αυτή η 
μετεγγραφή πρέπει να έχει γίνει πριν από την ημέρα 
έναρξης των μαθημάτων. 

27. Τροποποιούμε τις § 13.1 και 13.2 ως ακολούθως: 

13.1 Στην περίπτωση αντικανονικής συμμετοχής ή χρή¬ 
σης απαγορευμένων ουσιών (Οορρίηρ) σε οποιαδήποτε 
φάση ο αθλητής μαθητής - μαθήτρια ακυρώνεται και 
την θέση του παίρνει ο επόμενος αθλητής. 

13.2 Σε περίπτωση αποδεδειγμένης χρήσης απαγορευ¬ 
μένων ουσιών Ρορρίης), ο αθλητής μαθητής - μαθήτρια 
αποκλείεται επιπλέον από τους σχολικούς αγώνες για όσα 
χρόνια είναι μαθητής - μαθήτρια, αναφέρεται δε στην οι¬ 
κεία Ομοσπονδία και στην Επιτροπή Φιλάθλου Ιδιότητος. 

Από τις διατάξεις της Απόφασης αυτής προκαλείται 
δαπάνη 100.000€, η οποία έχει προβλεφθεί στην υπ’ 
αριθμ. 2/62978/0022/19.12.2005 κοινή υπουργική απόφαση 
(Φ.Ε.Κ. 1870/τ.Β'/30.12.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 


Πίνακας 13ος 

Πίνακας Αγωνισμάτων Κωπηλασίας Λυκείου 


Αγώνισμα 

Απόσταση 

Σκιφ μαθητών (IX) 

2.000 μ. 

Σκιφ μαθητριών (IX) 

2.000 μ. 

Διπλό σκιφ μαθητών (2Χ) 

2.000 μ. 

Διπλό σκιφ μαθητριών (2Χ) 

2.000 μ. 

Δίκωπος άνευ μαθητών (2-) 

2.000 μ. 

Δίκωπος άνευ μαθητριών (2-) 

2.000 μ. 


Πίνακας 14ος 

Όμιλοι Κωπηλασίας στην Β' Φάση 


1ος Όμιλος 

2ος Όμιλος 

3ος Όμιλος 

Θεσσαλονίκης Αν. 

Θεσπρωτίας 

Δωδεκανήσου 

Θεσσαλονίκης Δυτ. 

Ιωαννίνων 

Ηρακλείου 

Καστοριάς 

Κέρκυρας 

Λέσβου 

Μαγνησίας 

Πέλλας 

Πιερίας 

Κεφαλληνίας 

Πειραιά 

Χανίων 

Πίνακας 17ος 

Αγωνίσματα Κολύμβησης Γυμνασίου 
και όρια για συμμετοχή στην Α' Φάση 


Αγωνίσματα 

Αγόρια 

Κορίτσια 

50 μ. Ελεύθερο 

Ο 

Ο 

ο 

0Ό 

33" 50 

100 μ. Ελεύθερο 

1' 08" 00 

1' 15" 00 

100 μ. Πρόσθιο 

1' 27" 00 

1' 40" 00 

100 μ.Ύπτιο 

1' 20" 00 

1' 27" 00 

100 μ. Πεταλούδα 

1' 15" 00 

1' 23" 00 

200 μ. Ελεύθερο 

2' 30" 00 

2' 42" 00 

200 μ. Πρόσθιο 

3' 04" 50 

3' 34" 00 

200 μ.Ύπτιο 

2' 53" 00 

3' 02" 50 

200 μ. Πεταλούδα 

2' 44" 00 

3' 00" 00 

200 μ. Μικτή 

Ατομική 

2' 55" 00 

3' 10" 00 

400 μ. Ελεύθερο 

5' 20" 00 

5' 40" 00 

400 μ. Μικτή 
Ατομική 

6' 10" 00 

6' 38" 00 

800 μ. Ελεύθερο 


11' 32" 00 

1.500 μ. Ελεύθερο 

20' 52" 00 



Πίνακας 19ος 

Πίνακας Αγωνισμάτων Κωπηλασίας Γυμνασίου 


Αγώνισμα 

Απόσταση 

Σκιφ μαθητών (IX) 

2.000 μ. 

Σκιφ μαθητριών (IX) 

2.000 μ. 

Διπλό σκιφ μαθητών (2Χ) 

2.000 μ. 

Διπλό σκιφ μαθητριών (2Χ) 

2.000 μ. 

Δίκωπος άνευ μαθητών (2-) 

2.000 μ. 

Δίκωπος άνευ μαθητριών (2-) 

2.000 μ. 


Αριθμ. 7001/2/362-ξστ (5) 

Τροποποίηση της υπ’ αριθμ. 7001/2/1192-λζ/20.9.2001 από¬ 
φασης του Αρχηγού Ελληνικής Αστυνομίας «Καθο¬ 
ρισμός τοπικής αρμοδιότητας Υπηρεσιών Ελληνικής 
Αστυνομίας» (Β' 1260). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τα άρθρα 8 παρ. 5 και 11 παρ. 6 του ν. 1481/1984 «Ορ¬ 
γανισμός Υπουργείου Δημόσιας Τάξης» (Α'-152), όπως 
το δεύτερο άρθρο αντικαταστάθηκε με το άρθρο 1 παρ. 
1 του ν. 1590/1986 (Α'- 49). 

2. Το άρθρο 28 παρ. 1 του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις» (Α'- 41). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ/τος 63/2005 (Α'- 98). 

4. Το άρθρο 1 περίπτωση β' εδάφιο 4 της υπ’ αριθμ. 7004/ 
3/41 -ε'/26.4.2004 απόφασης του Υφυπουργού Δημόσιας 
Τάξης «Μεταβίβαση αρμοδιοτήτων Υφυπουργού Δημόσιας 
Τάξης σε υφιστάμενα υπηρεσιακά όργανα» (Β' 720). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

1. Η περίπτωση ιζ' της μόνης παραγράφου του άρθρου 

1 της 7001/2/1192-λζ/20.9.2001 απόφασης του Αρχηγού 
Ελληνικής Αστυνομίας, όπως προστέθηκε με το άρθρο 

2 παράγραφος 2 της 7001/2/1262-ιη/30.4.2002 ομοίας (Β' 
592), αναριθμείται σε περίπτωση ιη' και η περίπτωση ιζ' 
προστίθεται ως εξής: 

«ιζ. Τμήμα Τροχαίας Σαλαμίνος. 

Περιλαμβάνει τις διοικητικές περιφέρειες των δήμων 
Σαλαμίνος και Αμπελακίων». 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2006 
Ο Αρχηγός 

ΓΕΩΡΓΙΟΣ ΑΓΓΕΛΑΚΟΣ 

